ब्रिजमेनाइट चाहे सिलिकेट पेरोव्सकाइट () धरती पर सबसे बेसी मात्रा में पावल जाए वाला खनिज हवे; हालाँकि, ई सतह के लगे ना बलुक काफी गहिराई में पावल जाला। ई खनिज बहुत ढेर घनत्व वाला मैग्नीशियम-आ-लोहा के सिलिकेट होला जेवन धरती की अंदर 670 से 2700 किलोमीटर की गहिराई में पावल जाला। एकर नाँव 2014 में ब्रिजमेनाइट धराइल जब पहिली बेर एकर नमूना सन् 1879 में आस्ट्रेलिया में गिरल एगो उल्कापिंड से पावल गइल। काहें से की धरती पर अभिन ले एकर कौनों नमूना ना मिलल रहल आ जबले प्राकृतिक रूप से कौनों खनिज के नमूना न मिल जाय ओकर नाँव न धराला।